Jaguar

Jaguar (nama saintifik: Panthera onca) ialah sejenis kucing besar yang tergolong dalam genus Panthera, ia satu-satunya spesies Panthera yang berasal dari benua Amerika. Jaguar ialah kucing liar ketiga terbesar selepas harimau dan singa, dan juga kucing yang terbesar dan terkuat di Hemisfera Barat. Kawasan Taburan jaguar meliputi dari Mexico di utara, merentasi Amerika Tengah hingga ke Paraguay dan Argentina utara di selatan. Hampir semua populasi spesies jaguar telah pupus di Amerika Syarikat sejak awal 1900-an melainkan di tenggara Tucson, sebahagian negeri Arizona.

Jaguar spesies hampir terancam yang semakin berkurangan bilangannya akibat kehilangan dan pembahagian habitat. Sungguhpun larangan undang-undang dikenakan terhadap perdagangan jaguar atau anggota badannya di peringkat antarabangsa, namun kucing besar ini masih diancam oleh manusia, khususnya ketika berdepan dengan peladang dan penternak di Amerika Selatan. Meskipun begitu, taburan jaguar masih tetap meluas. Ia wujud begitu lama dalam sejarah. Oleh itu, jaguar banyak menjadi bahan utama dalam kepercayaan orang peribumi benua Amerika, termasuk tamadun-tamadun Maya dan Aztek.

 Sifat fizikal 
Jaguar kucing liar asli benua Amerika paling besar dan kucing liar ketiga terbesar di dunia selepas harimau dan singa. Ia berdiri dengan ukuran tinggi  dari bahu sampai ke kaki-kakinya. Badan jaguar sangat berotot.

Badan jaguar bertompok seperti harimau bintang, tetapi tompok jaguar lebih besar dan gelap membentuk seperti bunga dengan bintik kecil di tengahnya. Badan jaguar juga kurang bertompok berbanding dengan badan harimau kumbang, tompok-tompok di kepala, tengkuk dan ekornya hanya berwarna tunggal. Badan jaguar pun lebih besar dan teguh daripada badan harimau bintang, manakala sifat-sifat tabii dan habitatnya lebih menyerupai harimau belang.

 Tabiat 
Biarpun lebih gemar hidup dalam kawasan hutan hujan, namun jaguar juga boleh hidup dalam berbagai-bagai jenis kawasan berhutan dan terbuka. Selain itu, habitatnya mesti ada punca air.

Jaguar pandai berenang seperti harimau belang.

 Pemakanan 
Jaguar merupakan pemangsa hendap yang biasanya memburu secara bersendirian dan memilih mangsanya mengikut peluang, dan juga pemangsa puncak dan batu kunci, yang memainkan peranan penting dalam menstabilkan ekosistem dan mengawal bilangan spesies mangsanya. Gigitan jaguar teramat kuat sekali, berbanding kucing-kucing besar yang lain, sehingga boleh menusuk cangkerang kura-kura serta menggunakan cara pembunuhan yang tersendiri, iaitu menggigit telinga mangsa sampai menusuk tengkorak dan otaknya.Rosa CL de la and Nocke, 2000. A guide to the carnivores of Central America: natural history, ecology, and conservation. The University of Texas Press. ISBN 978-0-292-71604-9

 Rujukan 

 Pautan luar 

Kategori:Kucing
Kategori:Lambang negara Guyana
Kategori:Mamalia di Amerika Syarikat
Kategori:Mamalia di Amerika Selatan
Kategori:Mamalia di Amerika Utara
Kategori:Megafauna di Amerika Utara
Kategori:Megafauna di Amerika Selatan
Kategori:Panthera